Entitás

Az **entitások** dinamikus, mozgó objektumok a Minecraft világában.

A Minecraftban vannak úgynevezett "blokkentitások" is, amelyek extra információval rendelkeznek a 4-bites adatmezőn kívül, amelyek az adatértékek oldalán vannak leírva. Ilyenek például a táblák, vagy a ládák. A blokkentitások nem tartoznak az entitásokhoz, így ezen az oldalon nincsenek részletezve.

## Viselkedésük

Az összes entitásra jellemző tulajdonságok:

* Egy pozíció, sebesség, forgás (az átlagos fizikához hűen).
* Egy speciális térfogat, amely egy 3 dimenziós doboz, javított magassággal és szélességgel (felülről nézve négyzet, amely nem forog).
* Pillanatnyi egészség.
* Meg vannak-e gyújtva. A tűz folyamatosan csökkenti egészségüket, és megjelenik a blokk textúráján is.

Az entitások vízfolyás által elmozdíthatóak. Az entitások nem haladhatnak át szilárd blokkon. A legtöbb entitás által elfoglalt helybe nem helyezhetőek el blokkok, kivéve nyersanyagok (eldobott eszközök) amelyek automatikusan eltolódnak egy szabad helyre. Ha egy entitás fed egy blokkot, például ha egy homok lezuhan, vagy egy ajtót bezárnak, abban az esetben elmozdulhat onnan, de vissza (bele) nem. (Például ha egy játékosra rácsuknak egy ajtót, a játékos ráugorhat a fél-ajtó blokkra, ha szabad levegő van felette.)

Az entitások megvilágítása attól függ, milyen megvilágítású blokkon állnak. Például ha egy csille lefut a sínről egy szilárd blokkra, feketére fog változni (mivel a szilárd blokkok megvilágítása nulla). A nyilak néha feketének látszódhatnak, például ha a plafonba lövik fel őket.

## Entitások típusai

A következő entitások találhatóak meg a Minecraft-ban.

Az entitások szilárd tárgyak, mivel elzárják az utat más entitás felé. A méretek blokk hosszúságban vannak megadva (általában 1 méterként kezelik). Ez egy tengelyes test speciális szélességgel az X és Z tengelyen, és speciális magassággal az Y tengelyen. Ez a doboz nem forog, ahogyan az objektum láthatóan forog.

Az entitások azonosítóját lásd az Adatértékek oldalán.

## Az entitások mozgása

A Minecraft-ban lévő gravitáció különbözik a valós gravitációtól, mivel nem minden tárgy gyorsul azonosan.

Jegyzet: amikor az eldobott objektumokat és a nyílvesszőket vesszük számításba, a lehúzóerő a gyorsulás előtt létrejön, ezért a végsebességük egész szám, míg a többinél nem.

## További jegyzetek

Az eszközkeretek és festmények entitások, de valójában blokkhoz vannak kötve, és mozdulatlanok. Az olyan objektumok, amelyek több blokk méretűek (ágyak, ajtók, portálok), valójában több blokkból tevődnek össze.

A nyílvesszőknek, TNT-knek, homok- és sóderblokkoknak végtelen egészségük van, mivel nem pusztíthatóak el több TNT robbanás által sem (ágyúval ki lehet lőni őket), és tűz által sem pusztíthatóak el.

### Hajók és csillék

*Lásd: Szállítás (itt találhatsz információt a sebességről)*
A hajók és csillék regenerálják egészségüket. Gyors ütésekkel szét lehet őket törni, de szünetet tartva nem lehet. Minél jobban ingadozik a hajó / csille, annál kevesebb az egészsége, és nagyobb esély van arra, hogy a következő ütésnél tárggyá alakuljon át.

### Homok és sóder

A rövidség miatt a következő sorok a homokra vonatkoznak, de a sóder is ugyanígy működik.

A homok alaphelyzetben egy átlagos blokk. Amikor az alatta lévő blokk eltűnik, homok entitássá alakul át, és addig zuhan, amíg el nem éri a következő szilárd blokkot maga alatt, és átalakul homok blokká. Ha a hely más blokk által foglalva van, a homok tárggyá alakul át. A homok általában függőlegesen zuhan, de dugattyúval, vagy robbanással eltéríthető. Külső programokkal az esés sebességét és irányát is változtatni lehet.

Amikor egy Minecraft világ generálódik, ha egy homok blokk alá üres tér kerül, a Minecraft nem frissíti a blokkot, és a homok addig fog lebegni, amíg az alatta, felette, vagy az oldalánál lévő blokkot meg nem változtatják. Ez azt jelenti, hogy egy zuhanó homok blokk több homok blokkot is zuhanásra kényszeríthet, emiatt a homokos plafonokat nem ajánlott megzavarni.

### Jobb klikk

Ha egy entitáson jobb klikk akciót használsz, a kezedben lévő tárgy jobb klikk akciója is megvalósul. Például ha egy idomított farkason jobb klikk akciót használsz, kezedben egy vízzel teli vödörrel, a farkas le fog ülni, de a víz is kiömlik a vödörből.

### Lovaglás

Az entitások meglovagolhatnak más entitásokat, vagy hozzájuk lehetnek csatolva. Ebben az esetben csak az alsó ("külső") entitás térfogata ütközik a dolgokkal, és csak ez az entitás irányíthatja a mozgást. A jelenlegi lehetséges kombinációk:

* Egy mob vagy a játékos egy hajóban, vagy csillében.
* Egy játékos egy nyereggel felszerelt malacon.
* Egy csontváz egy pókon (Póklovas).
* Egy játékos egy lovon (13w16a és további verziók).

Lehetségesek még ezeknek a kombinációi, például egy játékos egy nyereggel felszerelt malacon, amely egy csillében ül.

Ezenkívül az entitások egymásra is helyezhetőek, de csak külső programokkal.

## Történelem

* Kreatív módban (Minecraft Béta 1.8-tól az 1.1-es kiadásig), a játékos kapcsolatba léphetett más entitásokkal (megtámadhatta, vagy jobb klikk akciót hajthatott végre) távolról — még ha blokkok is voltak közöttük. Ez nagyon idegesítő volt (azonban hasznos volt hosszútávú mobok ellen). Például, amikor megpróbáltál széttörni egy kőblokkot, és volt egy festmény a kőblokk másik oldalán, a kő nem tört szét, de a festmény leesett. Amikor megpróbáltál egy blokkot helyezni egy falra, és volt egy csille mögötte, beülhettél a csillébe, a blokk lerakása helyett.
* A 12w34a verzió óta az entitások átvándorolhatnak az Alvilágba, vagy a Végbe egy portálon keresztül; ez több hibát eredményezett.

## Hivatkozások

1. ↑ http://www.reddit.com/r/Minecraft/comments/hvkmo/attribution\_of\_the\_piston\_mod\_in\_vanilla\_minecraft/